
”Ainoseni, näin sekavassa ja sodan uhkaamassa maailmassa voit tutustua minun kanssani ja minun avullani Sinussa itsessäsi piileviin nerokkaisiin luomistöihini. Sinä olet ihme.”






Omistettu lastenlapsilleni:


Ruutille, Kaislalle,


Isalle,


Joonalle, Hilmalle,


Emmalle ja Minkalle


Kuunnelkaa juurianne,


kaivakaa sieltä vahvuutenne ja


hyödyntäkää heikkoutenne.


Katsokaa eteenpäin,


silmät, aivot ja sydän avoimina,


elämälle ja rakkaudelle.

Katse sekä menneisyyteen että myös valoisaan tulevaisuuteen


Lähdetiedot: Google


Kuvat: Windows Liven valokuvakokoelma, PNG


Mahtimaksa: Munuais- ja maksaliitto, mahtimaksa.fi

Leskirouva Aino lähdössä tutkimusmatkalle









Aino ei erityisemmin ole halukas tapaamaan Taivaan Herraa. On taas maanantai. Uutisissa tulee vain luetteloa sodan uhreista ja maamme velkaantumisesta ja uusista leikkauksista. Aurinko ei paista, ei ulkona, ei sisällä, eikä Ainon sydämessä. Hän on ikävystynyt ja pettynyt kaikkeen muuhun paitsi vanhuuteensa, lapsiinsa, lastenlapsiinsa, naapureihinsa, ystäviinsä ja kylänmiehiinsä. Hän tykkää elää vapaata eläkeläisen elämää. Hän tykkää syödä silloin kun nälättää, nukkua silloin kun nukuttaa, laulaa ja tanssahdella silloin kun siltä tuntuu ja istua auringossa aina silloin, kun aurinko sattuu paistamaan. Jos kuolemaa ei olisi, hän olisi täysin onnellinen. Se on asia, josta hän mököttää Taivaan Herralle, eikä halua tavata Herraa.

Ei huvita


”Voit, Aino, tutustua omaan itseesi”, kuuluu Herran ääni.


”Sinussa on monta ihmeellistä maailmaa. Ne kaikki ovat minun tekoani, jonka arvoa sinä, lapseni, et ole koskaan oikein kunnolla ymmärtänyt. Tee retkiä itsesi sisään.”


”Mutta kun tekisi mieli ulkomaille, siellä paistaisi aurinko”, mutisee Aino happamentuntuisena.


Aino on käynyt viinakaupassa ja vienyt vanhalle ystävälleen konjakkipullon, jonka oli tälle luvannut. Osti samalla itselleenkin putelin terveydeksi ja pahan päivän varalle. Se polttelee Ainon sormia ja kutittelee hänen jalkojaan. Jos ihan lääkkeeksi pieni aamukulaus? Ruokalusikallinen terveydeksi? Aino keittelee aamupuuron ja nautiskelee sen konjakkiryypyn kera. Ottaa tietysti myös muut lääkkeet. Menee lepäämään.









Haima ja Langerhansin saarekkeet

Bussin matkareitti


Vatsalaukku

Gall bladder=Sappi, Common bile duct= Sappitie, Pancreatic duct=Haimatiehyt=Wirsungin kanava=Päähaimatiehyt on kanava, joka yhdistää haiman yhteiseen sappitiehen kuljettaen sappitiehen haimamehua.


Duodenum=Pohjukaissuoli, Pancreas=Haima


Aino pakkaa laukkunsa ja astuu bussiin. Hän matkustaa Langerhansin saarekkeille. Ne löydettiin vasta vuonna 1869. Komeat maisemat. Ensin alamäkeä ja melko kapeata valtatietä alas laaksoon. Onpas makean tuntuista ilmaa, tuoksuu ihan sokerille. Ei huono. Sitten tulee suorempaa valtatietä, mutka ja käännös vasempaan päin Pancreasin alueelle ja siellä sijaitseville kauniille saarekkeille. Tuossa ne ovat, ne saaret. Saarekkeilla on vain umpikatuja, joten bussin pitää aina peruuttaa takaisin. Alueella on miljoona saareketta, ne ovat pieniä, mutta saarekkeita kuitenkin. Saarekkeista erottuu kuusi erityyppistä aluetta, joista enemmistön muodostavat Alfa-alue, Beeta-alue ja ns. Delta-alue. Bussi tutustuu tällä kierroksella juuri näihin alueisiin. Aino on aina ollut hyvin tiedonhaluinen, joten tämä on mieluisa turistimatka. Hän suorastaan ahmii kaiken tiedon, vaikka kadottaakin sen sitten melkein saman tien. Jos häneltä kysytään jotain, niin hän ei muista mitään, eikä siis tiedä mitään. Mutta elämä on tässä ja nyt, ja nyt se on Langerhansin saarekkeilla.

”Herrajumala tätä solujen vilskettä. Ei minussa voi olla näin runsaasti soluja!” päivittelee Aino oppaalle. ”Voitko selventää hieman, keitä tuossa on, ja mitä ne tekevät?”


”Joopa joo. Ehkä tosiaan on viisasta aluksi selvitellä tiettyjä perusasioita. Langerhansin saarekkeet koostuvat neljästä solutyypistä, jotka kukin tuottavat omaa hormoniaan; alfasolut glukagonia, beetasolut insuliinia, deltasolut somatostatiinia ja F-solut (PP-solut) haiman polypeptidiä.


Solut ovat umpirauhasia ja ne erittävät hormoninsa verenkiertoon siinä missä muu haima toimii avorauhasen tavoin ja tuottaa eritteitä ruoansulatuskanavaan. Alfa-soluja on saarekkeissa maksimissaan noin 20 %, beetasoluja maksimissaan noin 70 % ja deltasoluja kymmenisen prosenttia. F-soluja (PP-soluja) on noin 1 %.”


”Mitkä noista ovat alfa- ja mitkä beeta-soluja?” kysäisee eräs matkustaja.


”Alfasolut sijaitsevat tyypillisesti saarekkeiden reunoilla, beetasolut taas ovat majoittuneet saarekkeiden keskiosaan. Yksittäisiä delta-soluja on kudoksessa hajaantuneina. Harvinaisempia PP-soluja puolestaan on enemmän haiman kärjessä. Tulette tarkemmin näkemään alueet, kun kiertelemme tänään alfa-, beeta- ja delta-alueilla.”


”Minua kauhistuttaa. En ole siivonnut noita alueitani.


Jännittää kovasti”, tuskailee Aino.


”Rauhoitu Aino! Emme me mitään siivoustarkastusta pidä.


Maassa maan tavalla. Jutellaanpa vielä hieman ennen kuin jatketaan bussimatkaamme. Verensokeri ei normaalisti saamieni tietojen mukaan nouse yli 8 – 10 mmol/l aterian jälkeenkään.”


”Kauhistus ja minulla se voi olla 15”, toteaa Aino. ”Mutta minulla on onneksi lääkitys”, jatkaa hän huojentuneena.


”Niin, onneksi sinulla on lääkitys. Nykyinen lääketiede voi auttaa tänä päivänä paljon meitä ihmisiä. Kenellä on ykköstyypin diabetes?”


Käsiä nousee muutama kappale.


”Teillä pääasiallinen sairaus piilee beeta-solujen alueella. Beetasolunne ovat tuhoutuneet jostakin syystä ja usein jo nuorena. Sokeritasapainonne säätely on merkittävästi heikentynyt. Tarvitsette ulkoista apua. Entäs, kenellä on todettu niin sanottu kakkostyypin diabetes? Arvasinkin, että käsiä nousee huomattavasti enemmän. Se on yleistä vanhemmilla ihmisillä. Ja, mitä se sitten on ja mistä se johtuu, se onkin sitten jo monimutkaisempi juttu. Otetaanpas sen kunniaksi terveellinen vesiryyppy. Skål.

